Lainaus Helsingin Sanomista 16.11.2017: *Peliongelmainen uskoo sokeasti ”kuumiin koneisiin” ja omiin taitoihinsa, mutta lopulta kone voittaa aina – ”Samankaltaista aivotoimintaa kuin kokaiiniriippuvuudessa”*

**PELIADDIKTION** syntyyn liittyy yleensä kaksi seikkaa, jotka ovat sidoksissa rahapelaamiseen liittyviin virheellisiin uskomuksiin.   
  
Ensinnäkin pelaaja kuvittelee koneen toimivan syy-seuraussuhteen mukaisesti.   
  
”Pelaaja alkaa uskoa taikauskoisesti, että tuloksilla on riippuvuussuhde. Kuitenkin totuus on se, että koneessa on satunnaislukugeneraattori: jokainen pelikierros on erillinen kerta, eikä se linkity aiempiin kierroksiin tai pelikertoihin”, kertoo THL:n erikoistutkija, psykologi [**Sari Castrén**](https://www.hs.fi/haku/?query=sari+castren), joka työskentelee päihteet ja riippuvuudet -yksikössä.   
  
Toisaalta pelaajat myös inhimillistävät koneita. Jokin kone voi olla ”kuuma” eli antaa hyvin voittoja, kun taas ”kylmä kone” ei anna voittoja.  
  
”Istuimme huoltoasemalla ja odotimme, kun edellinen oli koneella. Jos hän hävisi, silloin konetta kannatti ruveta pelaamaan. Kolikot piti laittaa koneeseen tietyllä tavalla, ja hedelmäpelin viimeinen kiekko piti aina peittää. Vanhemmat miehet painoivat viimeisen kiekon kohtaa sormella”, Anttila kertoo.